钦定古今图书集成/明伦汇编/闺媛典/第203卷 > 范源妻丛氏
## 钦定古今图书集成/明伦汇编/闺媛典/第203卷 > 范源妻丛氏

按《如皋县志》：“丛氏，范源妻，全茗州别驾希曾母也。祖明经，父文学，代以文章名世。幼习书史，长而能文，父
祖咸奇爱之，曰：‘惜无女科，当作女秀才’。”氏敛衽前对
曰：“女子所重者，固不在文艺，此特窃祖父绪馀耳。”及
笄归源，源嗜学，无间寒暑，不数年以消渴亡。氏上事
髦翁，下抚藐孤，茹荼饮蘗二十馀年。希曾既长，倜傥
不群，历判广西，全茗归曾孙端，后任户部员外郎。